《神仙》
宋代·方一夔

扰扰争趋陌路尘，好閒平地即蓬瀛。青羊石化紫烟客，白鹤松成老树精。

夹岸碧桃春水阔，满山落叶暮云横。神仙不用寻行迹，只向渔樵混姓名。

作者简介：宋元之际严州淳安人，一名夔，字时佐，自号知非子。方逢辰孙。以荐领教郡庠，未几退，隐富山，授徒讲学，学者称为富山先生。有《富山遗稿》。